
Trokštu pažinti jį, jo prisikėlimo galybę 
ir bendravimą jo kentėjimuose... (Fil 3:10) 


KRISTAUS PRISIKĖLIMO GALYBĖ 


Greit švęsime dviejų tūkstančių metų sukaktį nuo Kristaus atėjimo į šią žemę. Tik 
prabėgom pažvelgę į Kristaus pasekėjų nueitą kelią, matome toje istorijoje nepaprastą 
turtingumą ir įvairumą. (Aišku, ir jie žmonės: ieškodami rasime šviesulių ir tamsos.) Su 
Kristaus Gerąja Naujiena pasikeitė žmogaus žvilgis į save patį, į bendruomenę ir visą 
kūriniją. Dangaus karalystės dovana netilpo žmogaus širdyje. Ji išsiliejo galinga srove ir 
nudažė jo bendravimą su artimu, poipide jl kūrybiniu polėkiu. Kilo šventovių ir katedrų 
bokštai. Jų vidų puošė meno kūriniai ir jų skliautais aidėjo maldos ir muzikos garsai. 


Krikščionis čia nesustojo. Jo veiklos lauku tapo visas regimas pasaulis. Kristaus Geroji 
Naujiena jį ragino atsiliepti vargšui jo skurde. Tiek asmeniškam, tiek visuomeniniam 
gyvenime jis pasidarė Kristaus karalystės statytojas. Kalno pamoksle Mokytojas jam nutiesė 
naują kelią ir jį siuntė nešti į pasaulį dangišką šviesą. O ta šviesa ir naujas kelias - tai Dievo ir 
artimo meilė: Iš to visi pažins, kad esate mano mokiniai, jei mylėsite vieni kitus. (n 13:35) Ta meilė 
dažnai labai reikli: Nėra didesnės meilės, kaip gyvybę už draugus atiduoti. yn 1513) Labai dažnai 
krikščionis sutiko tiesiog neįveikiamą pasipriešinimą Kristaus Gerajai Naujienai. 


Todėl ilga krikščionybės istorija ir nužymėta kankinių krauju. Jų netrūksta ir mūsų 
laikais. Šiame šimtmetyje daugybė ir mūsų sesių ir brolių šia brangia gyvybės kaina gausiai 
paliudijo savo ištikimybę Dievui, savo Tėvynei ir artimui. Jie tarsi tarė: Yra mūsų kelionėje 
vertybių, dėl kurių ir gyaybė nėra per didelė kaina. Galėtume tik klausti: Iš kur jie sėmėsi jėgų ir 
ištvermės visa tai pakelti ir net su Paa pasitikti nanja dieną? Mums aišku, kad tai negali 
būti vien žmogiškų jėgų vaisiai. Tai kur tų jėgų versmė? 


Pirmiausia, krikščioniui mirtis nėra galas ar pražūtis. Tai nauja pradžia. Kova už 
kilnius idealus, aukojant net savo gyvybe, reiškia gėrio pergalę mūsų gyvenime. Kristus tai 
įrodė savo gyvenimu, mirtimi ir prisikėlimu. Apaštalas Paulius todėl ir rašo Filipo tikintie- 
siems: Trokštu pažinti [Kristų], jo prisikėlimo galybę ir bendravimą jo kentėjimuose, noriu panašiai 
kaip jis numirti, kad pasiekčiau ir prisikėlimą iš numirusių. (œi 310) Kristaus prisikėlimo galybė ir 
slepia savyje tas neišsemiamas krikščionio jėgų versmes. Prisikėlimo galybė šimtmečiais 
maitino krikščionio kūrybinius polėkius, jo ištvermę skaudžiuose bandymuose, stiprino jo 
viltį dalyvauti galutinėj pergalėj. 


Gediminas Kijauskas, s. j. 

PRISIKĖLĖ JIS - GIESMĖS PRISIKĖLUSIAM KRISTUI 


Vacys Rociūnas 


Dievo Motinos parapijos choras Clevelande vėl ateina su pavasarine Velykų dovana. 

Jo pirmasis debiutas - kalėdinių giesmių įrašas PRAKARTĖLĖN SKUBU, kaip žino- 
me, susilaukė gražaus įvertinimo ir pasisekimo, o daugeliui ir dabar tebėra kaip dva- 
sinė muzikinė atgaiva. Naujoji įrašo juostelė PRISIKĖLĖ JIS pratęs šio džiaugsmo nuo- 
taiką ilgoms ateities dienoms. 


Dievo Motinos parapijos choras, įžengęs į tryliktuosius darbo metus, savo aktyvioje 
muzikinėje veikloje yra atlikęs įvairiausio pobūdžio koncertų; religinių, klasikinės mu- 
Zikos, liaudies ir populiarios muzikos. 


Dievo Motinos - Lietuvos Madonų parapijos tikintieji didžiųjų religinių ir tautinių šven- 
čių progomis gėrisi choro giedojimu. Choras yra dalyvavęs jungtiniuose choruose-- 
Lietuvos krikščionybės jubiliejuje Romoje, Cikagoje, Rochesteryje, septintoje lietuvių 
išeivijos dainų šventėje. Su Toronto “Volunge" koncertavo Toronte ir Clevelande net 
keturis kartus ir šį mėnesį vyksta koncertui į Torontą. Ne kartą koncertavo su Roches- 
terio Lietuvių Bendruomenės choru, su Grandinėlės ansambliu ir t.t. 


Ir dabar šis mišrus gražiabalsių choras išleido naują įrašą, šauniai reprezentuojantį lie- 
tuvių chorinės muzikos talentą, kaip ilgai išliekančią velykinę dovaną. 


Choro vadovė nuo pat įsikūrimo pradžios yra Rita Čyvaitė-Kliorienė, muzikė, summa 
cum laude baigusi Clevelando valstybinio universiteto fortepijono klasę ir muzikos pe- 
dagogiką. Kaip lengvoje atletikoje, taip ir muzikiniame pasaulyje Rita pasireiškia kaip 
talentinga ir energijos pilna kūrybinga muzikė. Ji jau 10 metų vadovauja šv. Kazimiero 
lituanistinės mokyklos chorui. 1986-88 buvo Lietuvių muzikų sąjungos pirmininkė. 
Dirigavo Septintoje lietuvių dainų šventėje (1991) ir Pasaulio lietuvių dainų šventėje 
(1994) Lietuvoje. Tarptautinės jury komisijos narė atrenkant geriausius Lietuvos chorus. 
Siuo metu vienintelė Clevelando lietuvių muzikinio gyvenimo iniciatorė ir puoselėtoja. 


PRISIKĖLĖ JIS giesmių įraše - dešimt kūrinių. Įrašas rekorduotas Dievo Motinos šven- 

tovėje. Vargonų ir trimito palyda. Trimito instrumentacija - Ritos Čyvaitės-Kliorienės. 

Rekordavimas - Paul Hamann. Redagavimas - Rita Kliorienė ir Paul Hamann. Viršelis 

ir braižiniai - Teresės Beržinskienės. Garso įrašas - Suma Recording Studio, Painesville, 
Ohio. 


Juostelės kaina $10. Gaunama parapijos knygyne Clevelande ir "Drauge" Čikagoje. 
Užsisakyti rašant ar skambinant: Romas Apanavičius, 23750 Chardon Road, Euclid, 
Ohio 44117, tel: 216-531-6995. Persiuntimo išlaidos - $2.00. 


